വീണ്ടും കലാലയ വസന്തം കണ്ണൂര് ശരിക്കും ഹാപ്പിയാണ്... കോളേജ് ഡേയ്സ് തിരിച്ചുകിട്ടിയല്ലോ കണ്ണൂര് കൃഷ്ണമേനോന് ഗവ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വനിതാ കോളേജ് അവസാന വര്ഷ ഇക്കണോമിക്സ് പിജി വിദ്യാര്ഥി നവ്യയുടെ വാക്കുകളില് നിറഞ്ഞ സന്തോഷം. പിജി ഫൈനലായി എന്ന് പറയാനേ പറ്റൂ. ജനുവരിയില് കുറച്ച് ദിവസം ക്ലാസുണ്ടായിരുന്നുവെന്നുമാത്രം. ഇപ്പഴാണ് ശരിക്കും കോളേജ് തുറന്ന് ക്ലാസിലിരിക്കുന്നത്. കൂട്ടുകാരെ കിട്ടിയ സന്തോഷം പറയാതെ വയ്യ. ഓണ്ലൈന് ക്ലാസ് നല്ലതായിരുന്നെങ്കിലും അല്പം സമ്മര്ദവുമുണ്ട് നവ്യ പറഞ്ഞു. കോവിഡ് കാലത്ത് ക്ലാസിലേക്ക് വരുന്നതിന്റെ ആശങ്കയായിരുന്നു ഡിഗ്രി അവസാന വര്ഷ വിദ്യാര്ഥി ഹിതയ്ക്ക്. ബസ്സിലെ തിരക്കിലൊക്കെയല്ലേ വരുന്നത്...കുറച്ച് പേടിയൊക്കെ ഉണ്ട്...വീട്ടുകാര്ക്കും അല്പം ടെന്ഷനുണ്ട്. ഒന്നരവര്ഷത്തെ ഇടവേളയ്ക്ക് ശേഷം കലാലയം ഉണര്ന്ന ദിവസമായിരുന്നു തിങ്കളാഴ്ച. കോവിഡ് കവര്ന്നെടുത്ത കോളേജ് ദിനങ്ങള് തിരിച്ചുകിട്ടില്ലെങ്കിലും കോളേജ് തുറന്നതിന്റെ സന്തോഷത്തില് ക്യാമ്ബസിലാകെ പറന്നു നടക്കുകയായിരുന്നു വിദ്യാര്ഥികള്. മരച്ചുവട്ടിലും കല്പടവിലും ക്യാന്റീനിലും പറഞ്ഞുതീരാത്ത വിശേഷങ്ങളുമായി അവര് ഒത്തുചേര്ന്നു. വീട്ടിലിരിപ്പിന്റെ മടുപ്പുകളില്നിന്ന് രക്ഷപ്പെട്ട് സൗഹൃദത്തിന്റെയും പഠനത്തിന്റെയും നല്ല ദിനങ്ങളിലേക്കുള്ള പ്രതീക്ഷകള് പങ്കുവച്ചാണ് ആദ്യ ദിനം കടന്നുപോയത്. അവസാനവര്ഷ ഡിഗ്രി, പിജി വിദ്യാര്ഥികളുടെ ക്ലാസാണ് തിങ്കളാഴ്ച തുടങ്ങിയത്. കോളേജ് കവാടത്തില് താപനില പരിശോധിച്ച് സാനിറ്റൈസര് നല്കിയാണ് കുട്ടികളെ അകത്തേക്ക് കടത്തിവിട്ടത്. സാമൂഹിക അകലം പാലിച്ചായിരുന്നു വിദ്യാര്ഥികള് ക്ലാസിലിരുന്നത്. കോവിഡ് മാനദണ്ഡം ഉറപ്പുവരുത്താനുള്ള പ്രവര്ത്തനങ്ങള് അക്കാദമിക് ആന്ഡ് എക്സാമിനേഷന് കോഓര്ഡിനേഷന് കമ്മിറ്റി നടത്തി. ബിരുദം ഒന്നും രണ്ടും വര്ഷം, ബിരുദാനന്തരബിരുദം ഒന്നാം വര്ഷം ക്ലാസുകള് 18ന് തുടങ്ങും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്